חננאל דורני

חננאל דורני (נולד ב-1967) הוא ראש מועצת קדומים. כיהן כיו"ר מועצת יש"ע וכסגן מפקד חטיבה במילואים בדרגת סגן-אלוף.

ביוגרפיה

נולד בשנת ה'תשכ"ז, 1967.

למד במדרשית נעם בפרדס חנה ולאחר מכן בישיבת ההסדר קרני שומרון.

במהלך שירותו הצבאי היה דורני מפקד פלוגה בחטיבת גבעתי. במילואים שירת כמפקד גדוד בחטיבת עודד, ולחם עמה במהלך מלחמת לבנון השנייה, וכיום סמח"ט במילואים. דורני בעל תואר ראשון בכלכלה ותואר שני במנהל עסקים, ומדעי המדינה, ורואה חשבון במקצועו.

כיהן בעבר כסמנכ"ל החברה לפיתוח השומרון. ומכהן כראש מועצת קדומים מאז 2007 (הבחירות במועצה הוקדמו בשנה אחת לפני הבחירות לרשויות המקומיות בישראל ב-2008 מחמת פרישה מוקדמת של ראש המועצה הקודמת, דניאלה וייס). בבחירות 2013 אף אדם לא הציג מועמדות מול דורני והוא המשיך לקדנציה שנייה בלי בחירות. בבחירות 2018 דורני רץ אל מול מועמד אחד, רואי מסורי, וניצחו עם 70% מהקולות. ב-2 בנובמבר 2017 נבחר ליו"ר מועצת יש"ע. הוא סיים את תפקידו בנובמבר 2019.

דורני מתגורר בקדומים נשוי לדבורי לבית זיצר ואב לשישה ילדים.

קישורים חיצוניים

 ביוגרפיה של חננאל דורני, אתר מחלקה ראשונה.
 ביוגרפיה , אתר היישוב קדומים.

הערות שוליים

בוגרי מדרשית נעם
ראשי מועצת יש"ע
ראשי מועצת קדומים
בוגרי ישיבת ההסדר קרני שומרון
סגני-אלופים בצה"ל
ישראלים שנולדו ב-1967